**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottsága**

**2020. június havi ülésére**

**Javaslat megvalósítási és elszámolási határidők módosítására**

Szombathely Megyei Jogú Város Önkormányzatának Oktatási és Szociális Bizottsága a 206/2019. (IX.25.) OSzB. számú határozatában támogatta a szombathelyi köznevelési intézmények 2019/2020. tanévre tervezett rendezvényeit. Az intézmények a Magyarország Kormánya által 2020. március 11. napján kihirdetett veszélyhelyzetre való tekintettel a tervezett rendezvények jelentős részét nem tudták megrendezni, amelyre tekintettel a rendezvények megvalósításának, illetve elszámolási határidejének módosítását kérték.

Szombathely Megyei Jogú Város Önkormányzata Közgyűlésének az önkormányzati forrásátadásról szóló 47/2013. (XII.4.) önkormányzati rendelete 6. § (1) bekezdése alapján a támogatói döntésben meghatározott cél módosítására a döntés meghozatalát követően, az elszámolási határidő lejártát megelőzően benyújtott írásbeli kérelmére, egy alkalommal a támogatást biztosító önkormányzati szerv döntése alapján van lehetőség, amennyiben a kérelem hasonló célra irányul, és az a részletes költségvetést tartalmazza.

A beérkezett módosítási kérelmek a fenti feltételnek megfelelnek.

A beérkezett kérelmek az alábbiak szerint csoportosíthatók:

1. Az 1. számú mellékletben felsorolt köznevelési intézményekben elmaradt projektek a 2020/2021-es tanév első félévében megvalósíthatóak lesznek, erre tekintettel az elszámolási határidő 2020. december 15. napjáig történő meghosszabbítását kezdeményezték.

1. A 2. és 3. számú mellékletben felsorolt rendezvények vonatkozásában azt kérték az intézmények, hogy a támogatás összegét a 2020/2021-es tanévben – egy év eltolódással – azonos célú rendezvény megvalósítására használhassák fel.
2. A 4. számú mellékletben foglalt programokra biztosított támogatási összeg más rendezvényre történő felhasználását kérte az intézmény.

Kérem a Tisztelt Bizottságot, hogy a támogatási célok, illetve a rendezvények elszámolásának megvalósítási és elszámolási határidejének módosítását támogatni, a határozati javaslatot elfogadni szíveskedjék.

**Szombathely, 2020. június „ ”**

**/: Dr. László Győző :/**

**HATÁROZATI JAVASLAT**

**...../2020. (VI…..) KOCB. sz. határozat**

1. A Kulturális, Oktatási és Civil Bizottság Szombathely Megyei Jogú Város Önkormányzata Közgyűlésének az önkormányzati forrásátadásról szóló 47/2013. (XII.4.) önkormányzati rendelete
2. 6. § (1) bekezdése alapján egyetért azzal, hogy az előterjesztés 1. számú mellékletében felsorolt támogatási szerződésekben szereplő rendezvények - a Kormány által 2020. március 11. napján kihirdetett veszélyhelyzetre való tekintettel - a 2020/2021-es tanév első félévében kerüljenek megrendezésre, erre tekintettel a támogatási szerződésekben rögzített elszámolási határidők **2020. december 15. napjáig** **meghosszabbításra kerüljenek**;
3. 6. § (1) bekezdésében alapján egyetért azzal, hogy az előterjesztés 2. és 3. számú mellékletében felsorolt támogatási szerződésekben biztosított támogatási összegek a **2020/2021-es tanévben, azonos célú rendezvény megvalósítására kerüljenek felhasználásra**.
4. 6. § (1) bekezdésében alapján egyetért azzal, hogy az előterjesztés 4. számú mellékletében felsorolt támogatási szerződésekben biztosított támogatási összegek vonatkozásában a támogatási cél módosításra kerüljön, és a biztosított támogatási összegek a **2020/2021-es tanévben, más rendezvény megvalósítására kerüljenek felhasználásra**.
5. A Bizottság felkéri a Polgármestert, hogy az iskolák esetében a támogatási szerződések döntésnek megfelelő módosításáról, óvodák esetében az intézmények értesítéséről gondoskodjon.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. László Győző alpolgármester

(a végrehajtás előkészítéséért: Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal (az 1. pont vonatkozásában)

2020. július 15. (a 2. pont vonatkozásában)